Étienne Souriau

Étienne Souriau (* 26. apríl 1892, Lille, Francúzsko – † 19. november 1979, Paríž) bol francúzsky filozof-estetik, v ktorého spisoch sa prejavil prechod od
racionalistickej pozície k pozícii fenomenologickej. Souriau bol predsedom francúzskej estetickej  spoločnosti, spoluriaditeľom Revue d'estetique a profesorom estetiky a vedy o umení na Sorbonne.

Pre Souriaua je dôležité to, čo je myslené, v najvecnejšom význame slova: vo význame sémantického organizmu, objektu, systému presného a zvláštneho myslenia, nadaného štruktúrou alebo formou. Skutočné myslenie je konštrukciou, stvárnením, základným tetickým aktom správne definovaného výsledku; organickú individualitu výsledku poznávame podľa tejto objektívnej skvelosti, ktorá nás vedie k zmyslu pre dokonalosť. Myslieť znamená smerovať k stálym architektonickým formám, a čím sú tieto formy stálejšie, tým pôsobia väčším dojmom dokonalosti. Myslenie je jazykom, či dokonca písmom, ale v zmysle celkom zvláštnom – estetickom. Myslenie je jedinečným vyjadrením, formou.

Publikácie (výber) 
 Pensée vivante et perfection formelle, 1925
 L'Abstraction sentimentale, 1925	
 L'Avenir de l'esthétique : essai sur l'objet d'une science naissante, F. Alcan, Coll. « Biblio. de Philosophie Contemporaine », 1929
 Avoir une âme: essai sur les existences virtuelles, Lyon, 1938
 L'instauration philosophique, Paríž, 1939
 Les Différents modes d'existence, 1943 (nové vydanie Paríž, PUF, 2009, 
 La Correspondance des arts, 1947
 Les Deux Cent Mille Situations dramatiques, Flammarion, Paríž, 1950
 L'Univers filmique, 1953
 L'Ombre de dieu, 1955
 Poésie française et la Peinture, 1966
 Clefs pour l'esthétique, 1970
 La Couronne d'herbes, 1975
 La Correspondance des arts, science de l'homme: éléments d'esthétique comparée, 1969
 L'Avenir de la philosophie, Gallimard, coll. « Idées », 1982

Externé odkazy

Zdroj 

Francúzski estetici
Osobnosti z Lille